Kurzus kódja: FIL-372,  FIL-332,  ETI-378	
Kurzus megnevezése: Bűntudat, szégyen, megbánás	
Kurzus megnevezése angolul: Guilt, Shame, Regret	
Kurzus előadója: Réz Anna	

Oktatás célja: A szeminárium az erkölcsi érzelmek, azon belül a bűntudat, a szégyen és a megbánás érzéseit járja körül, különös tekintettel azok megélésére, kognitív tartalmára, cselekvésmotiváló erejére, és az erkölcsi életünkben betöltött szerepére. A kurzus folyamán túlnyomórészt kortárs angolszász erkölcsfilozófiai szövegeket fogunk elemezni, amelyek kizárólag angol nyelven érhetők el.	

Tantárgy tartalma: Az erkölcspszichológia kiemelten fontos témaköre az erkölcsi érzelmek vizsgálata. A kurzus folyamán először az érzelmek általános elméleteivel ismerkedünk meg, majd rátérünk a címben feltüntetett három erkölcsi érzelem részletes vizsgálatára. Mindezen közben áttekintjük a bűntudat, a szégyen és a megbánás kapcsolatát az erkölcsfilozófia olyan központi fogalmaihoz, mint az erkölcsi normák, az erkölcsi felelősség és a döntések erkölcsi igazolhatósága. Ez egy haladó filozófiai szeminárium, amelyre olyan BA és MA hallgatókat várunk, akik már elvégeztek legalább egy etika tárgyú kurzust, és jártasak az angol nyelvű filozófiai szövegolvasásban.	

Számonkérési és értékelési rendszere: Órai jelenlét (maximum 4 hiányzás) és házi feladatok (legalább 6 db).		

Előzetes irodalom:
De Sousa, Ronald. "Moral emotions." Ethical theory and moral practice 4.2 (2001): 109-126.
Harman, Gilbert. "Guilt-free morality." Oxford studies in metaethics 4 (2009): 203-214.
McDonald, Lucy. "Shaming, Blaming, and Responsibility." Journal of Moral Philosophy 1.aop (2020): 1-25.
Prinz, Jesse (2009). The Moral Emotions. In Peter Goldie (ed.), _The Oxford Handbook of Philosophy of Emotion_. Oxford University Press.
Teroni, Fabrice, and Otto Bruun. "Shame, guilt and morality." Journal of Moral Philosophy 8.2 (2011): 223-245.
Velleman, J. David. "XIV. Don't Worry, Feel Guilty." Royal Institute of Philosophy Supplements 52 (2003): 235-248.
Wallace, R. Jay. The view from here: on affirmation, attachment, and the limits of regret. Oxford University Press, 2013.
Williams, Bernard. „Morális szerencse”. Ford.: Lautner Péter és Réz Anna. In Réz Anna (szerk.): Vétkek és választások, 335-357. o. Gondolat Kiadó, 2014.
Williams, Bernard. Shame and necessity. University of California Press, 2008.